LAOAG CITY – Maysa a lola ti nagpatulong iti Philippine National Police ti ciudad ti Laoag gapu ti kellaat a panagpukaw ti asawa na a maysa a Filipino-American citizen nga saanen a nainaganan, agtawen ti 68, taga Brgy 37, Calayab iti nasao a ciudad.
Segun ti report ti lola iti kuwerpo ti pulisya, ti asawa na ket nagpukaw pay idi Setyembre 23 iti daytoy a tawen.
Nupay kasta, napalaus ti pannakadismaya na apaman a naammuan na a ti mapukpukaw nga Fil-am nga asawa na ket simmurot iti maysa a babai ken maysa a lalaki nga nagturong idiay Manila.
Ad-adda pay a nadegdegan ti sakit ti nakem a marikrikna ti lola apaman a naammuan na a ti asawa na ket agsublin idiay Hawaii ken maipagarup a kadua na ti maatap a babai a karelasyun nga agsubli iti nasao a lugar.
Kuna na nga ita pay a baket ken lakaydan a mapanunotan ti asawa na ti agaramid ti saan a maiparbeng.
ilo_Latn ilo_Latn ilo_Latn ilo_Latn ilo_Latn